Da Edvard fikk høre at jarlens hustru Marjory hadde åpnet festning i Dunbar for skottene mens hennes ektemann var hos engelskmennene, og at John Comyn hadde samlet en mektig hær utenfor Dunbar, beordret han en av sine fremste hærførere til å marsjere nordover, den erfarne veteranen John de Warenne, 6. jarl av Surrey, med en sterk styrke med pansrete riddere under ledelse av den militante biskopen av Durham, Antony Bek. Selv om det ikke er nevnt var det antagelig også fulgt av fotsoldater. I tillegg var det flere skotske adelige i den engelske hæren. Et kuriøst faktum er at jarl av Surrey var svigerfar til Johan Balliol etter at sistnevnte inngikk ekteskap med Isabella de Warenne i 1281.